Gáspár László: **Szakirodalmi információkeresés módszertana** (szeminárium = gyakorlati óra)

BTAL00004BA - Kedd 12:00-14:00, II. em. 235.

1. Módszertani óra (Tájékoztató)
	* Gyurgyák János: Szerzők és szerkesztők kézikönyve
2. Bevezetés – A filozófiai diszciplínák; Tudományfilozófia
	* Kuhn: A tudományos forradalmak szerkezete
3. Ismeretelmélet
	* Locke, Hume, Kant
4. A tudatosság filozófiai problémái
	* Vulgo
5. Az MI filozófiai problémái
	* Russel/Norvig
6. Logika- és nyelvfilozófia
	* Wittgenstein: Tractatus, Filozófiai vizsgálódások
7. Filozófiai paradoxonok
	* Steiger
8. ZH
9. Filozófiai kérdések 1 - Etika
	* Nikomakhoszi Etika
10. Filozófiai kérdések 2 – Isten létezése
	* Aquinói Tamás, Anzelm
11. Referátumok 1
12. Referátumok 2
13. Referátumok 3
14. Összegzés, jegymegajánlás

**Módszertan:** a félév módszertani célja egy dolgozat formai követelményeinek és az alapvető szövegszerkesztési ismereteknek, valamint a könyvtárhasználat és információkereső módszerek elsajátítása, jegyzetapparátus szabatos kiépítése, bibliográfia és referátum önálló elkészítése.

**A jegyszerzés módja és feltétele:** A ZH sikeres megírása, 80%-os órai részvétel, a gyakorlati feladatok elvégzése.

Zárthelyi dolgozat (ZH): A félév folyamán felmerülő filozófiai fogalmakból és kérdésekből.

Gyakorlati feladat: Évközi feladatok teljesítése: bibliográfia készítés, szinopszis megírása, referátum készítése, házi dolgozat megírása.

Bibliográfia értékelés szempontjai: anyaggyűjtés helyessége.

Referátum értékelés szempontjai: az elemzés releváns szempontjainak feltárása. (A dolgozat elkészítéséhez és a referátum megtartásához szükséges a konzultáció.)

Házi dolgozat: formai követelmények betartása, a téma elfogadható feldolgozása.

**Téma:** a félév során óránként egy-egy korszakokon átívelő filozófiai kérdésről lesz szó. A bevezetés célja, hogy az olvasmányokon és a felvetett filozófiai problémákon keresztül ismerkedjünk meg a különféle filozófiai diszciplínákkal (ismeretelmélet etika, stb).

**A félév menete:** Minden hallgató szabadon választhat egyet a megadott témák közül. Irodalomjegyzék és témaválasztás:az aktuális témához igazodva, egyeztetés során választjuk ki. A témák és a hozzájuk tartozó olvasmányok csak tájékoztató jellegűek, ezeket az órákon, valamint konzultációk alkalmával mind oldalszám, mind könyv szerint pontosítjuk! A kiválasztott témát kell kidolgoznia minden hallgatónak, amelyből referátumot kell készítenie. A félév a választott témából írt házi dolgozat értékelésével zárul.

A tematika változtatásának jogát a tanszék fenntartja!

Info: gaspar.laszlo@arts.unideb.hu

Debrecen, 2018. szeptember 06.